Twerking
<s>Twerking [ˈtwɜːrkɪŋ] (engl., od tw[itch]‎ + [j]erk: trzati se, grčiti se), tip plesa u kojem plesačica, rjeđe plesač, izbacuje i potiskuje kukove ili trese stražnjicom na seksualno provokativan način, često u niskom čučećem stavu.</s><s>Nastao je kasnih 1980-ih u sklopu bounce muzičke scene New Orleansa kao dio većeg skupa karakterističnih pokreta jedinstvenih za njuorleanski stil hip-hopa.</s><s>Pokreti slični twerkingu uključuju »miješanje« (mixing), »vježbanje« (exercising), »pregibanje« (bend over), »guranje ramenom« (shoulder hustle), »pljeskanje« (clapping) i »prašumu« (the wild wood) – sve poznato kao »tresenje guzom« (booty shaking) odnosno bounce (engl.: poskakivati, odbijati se; cupkati, hopsati).</s><s>Twerking je samo jedna koreografska gestikulacija unutar bouncea.</s><s>Izvorno rasprostranjen među afroameričkim stanovništvom, globalnu popularnost stekao je nakon što ga je u ljeto 2013. izvela Miley Cyrus na dodjeli MTV-jevih nagrada za muzičke spotove.</s><s>Otada je postao pomodnost i tema mnogih debata, a 2013. postao je najčešći upit na Googleovoj tražilici na engleskom govornom području.</s>

<s>Povezano</s>

<s>afroamerički ples
 daggering
 funk carioca
 grinding
 jambole (ples)
 malaja (ples)
 surra de bunda</s>

<s>Izvori</s>

<s>Vanjske veze</s>

<s>Graham, M. A Complete History of Twerking (1993-2013).</s><s>VH1.</s><s>7. 8. 2013.</s>

<s>Plesovi
Američki ples
Hip-hop
Internetski memi</s>

